kardosdrur/scandi-wiki huggingface dataset:
Pierre Legarth

Pierre Legarth (født 24. februar 1966) er en dansk ejendomsinvestor, som er bosat i Kolding. Pierre Legarth er oprindeligt udlært autolakerer og stiftede i en alder af 19 år sin første virksomhed, firmaet pierre.dk Autolakering A/S.

pierre.dk Autolakering A/S 
pierre.dk Autolakering A/S blev grundlagt af Pierre Legarth i 1985. Op gennem 1990'erne og 2000'erne voksede pierre.dk Autolakering A/S til at blive Europas største autolakeringskæde. Koncernen blev i 2016 solgt til den tyske koncern Intelligent Repair Solutions Group fra Hamburg. Pierre Legarth er fortsat bestyrelsesformand i lakkoncernen.

Pierre Ejendomme A/S 
Pierre Legarth har siden 2000 opbygget Kolding-virksomheden Pierre Ejendomme A/S, der er et ejendomsinvesteringsselskab. Ved indgangen til 2017 købte Pierre Legarth virksomheden Lasse Larsen Byggefirma, der siden skiftede navn til Lasse Larsen Huse.

Øvrige poster og udmærkelser 
Pierre Legarth blev i februar 2018 den første modtager af Kolding Kommune/Business Koldings ærespris, Hercules, der går til en person, der har gjort en særlig indsats for Kolding.

I efteråret 2018 blev Pierre Legarth valgt til repræsentantskabet hos energiselskabet Ewii og blev siden medlem af EWIs bestyrelse. 

I foråret 2019 blev Pierre Legarth valgt som formand for foreningen Business Koldings bestyrelse. Legarth var formand til og med 2020.

Ultimo 2020 blev Pierre Legarth kåret som Årets Ejerleder 2020.

Privat 
I perioden fra 1995 til 2003 kørte Pierre Legarth banerace som semiprofessionel racerkører i DTC klassen, hvor han i 1999 opnåede en tredjeplads ved de danske mesterskaber (DM). Året efter fik han en fjerdeplads ved DM, hvor han blandt andet kørte på hold med Jason Watt for Peugeot Danmark. I 2003 blev han nummer tre ved DM for privatkørere. Denne gang foregik racerløbene i BMW for Team Essex sammen med John Nielsen og Casper Elgaard i DTC-klassen.

Pierre Legarth er søn af tidligere racerkører Jens Christian Legarth, der grundlagde Ring Djursland.

Kilder

Eksterne henvisninger 
 inKolding e-pages.dk Portræt af Pierre Legarth i livsstilsmagasinet inKolding.

Motorsportsfolk fra Danmark
Direktører fra Danmark
Jesy Nelson

Jessica Louise Nelson (født 14. juni 1991) er en engelsk sanger.

Jesy Nelson er tidligere medlem af pigegruppen Little Mix, som vandt The X Factor i 2011. Den 14. december 2020 annoncerede hun, at hun forlod gruppen på baggrund af sin mentale helbred.

Baggrund 
Nelson er født og opvokset i Romford, i den østlige del af London, som datter af John Nelson og Janice White. Hun har en ældre søster Jade og to brødre Joseph og Jonathan.

Referencer

Eksterne henvisninger 
 

Sangere fra Storbritannien
X Factor-deltagere
Jade Thirlwall

Jade Amelia Thirlwall (født 26. december 1992) er en britisk sanger, som er medlem af pigegruppen Little Mix.

Privat 
I 2012 begyndte Thirlwall at datede Sam Craske fra dansegruppen Diversity. Parret afsluttede forholdet i 2014. I 2016 bekræftet Thirlwall, at være sammen med Jed Elliott fra The Struts, men parret splittede senere i juli 2019.. I 2020 bekræftede hun, at hun i øjeblikket er i et forhold med sanger Jordan Stephens.

Referencer

Eksterne henvisninger 
 

Sangere fra Storbritannien
X Factor-deltagere
Leigh-Anne Pinnock

Leigh-Anne Pinnock (født 4. oktober 1991) er en engelsk sanger.

Hun er kendt fra pigegruppen Little Mix, som har vundet den britiske udgave af The X Factor i 2011.

Tidlige liv 
Hun er født og opvokset i High Wycombe, Buckinghamshire. Pinnock har aner fra Barbados og Jamaica.

Privat 
Hun annoncerede i december 2016, at hun datede Watford FC-fodboldspiller Andre Gray.
Parret blev forlovet på deres 4-års dag den 28. maj 2020.

Den 16. august 2021 fødte hun tvillinger.

Referencer

Eksterne henvisninger 
 

Sangere fra Storbritannien
X Factor-deltagere
Joe Spence

Joseph Waters "Joe" Spence (15. december 1898 i Throckley, Northumberland - 31. december 1966) var en engelsk fodboldspiller, mest kendt for sin tid som topscorer for Manchester United fra 1919 til 1933. Han spillede totalt 510 kampe og scorede 168 mål for Manchester-klubben.

Spence var en af Manchester Uniteds store stjerner i mellemkrigstiden, og han var så målfarlig at supportenere til United råbte "Give it to Joe!" ("Spil bolden til Joe!"), når holdet gik i angreb. Hans status i den røde dele af Manchester var høj, og han blev kaldt "Mr. Soccer" ("Hr. Fodbold"). Desværre for Spence var Manchester United inde i klubbens vanskeligste periode under hans storhedstid

Han forlod Manchester United til fordel for Bradford City i 1933, hvor han spillede 75 kampe på to sæsoner og scorede 27 mål. I 1935 skiftede han til Chesterfield.

Da 2. verdenskrig sluttede i 1945, blev han hentet tilbage til Manchester United af deres nye træner, Matt Busby, hvor han skulle være talentspejder. Han fik to landsholdskampe for England under hans karriere.

Fodboldspillere fra England
Fodboldspillere fra Manchester United F.C.
Fodboldspillere fra Bradford City A.F.C.
Fodboldspillere fra Chesterfield F.C.
JQuery

jQuery er et platformsuafhængigt JavaScript-bibliotek der har til formål at gøre det nemmere at lave programmer til webbrowsere. jQuery er det mest brugte JavaScript-bibliotek (2015) og er gratis og med frit tilgængelig kildekode og udgives under MIT-licensen.

Første version blev udgivet i 2006. Projektet er open source og understøtter tredjepartsudviklede udvidelser. Et af disse tredjepartsprojekter har affødt jQuery UI som officiel udvidelse, der tilfører strømlinede, visuelle komponeter som f.eks. kalender og faneblade.

jQuery simplificerer en lang række opgaver i JavaScript og gør dem kompatible på tværs af browserne Internet Explorer, Mozilla Firefox, Opera, Google Chrome og Safari. Oprindeligt blev jQuery udviklet for at gøre det nemmere at vælge og arbejde med objekter i DOM'en. Til dette bruges en såkaldt "selector". Det er her idéen om et query - altså en forespørgsel - bliver aktuel, i det man forespørger på objekter. Når man har forespurgt kan man typisk få noget at vide om objekterne, f.eks. om de er synlige, deres dimensioner, hvilke CSS-klasser de har tilknyttet eller andre standardiserede egenskaber inden for HTML og CSS, eller manipulere dem.

Eksterne henvisninger 

 Officiel hjemmeside
 19. september 2022, version2.dk: Britisk ‘Borger.dk’ smed Javascript-bibliotek på porten: Nu vises sitet hurtigere

Programmering
Netdatabaser
JavaScript
Bill Foulkes

William Anthony Foulkes (5. januar 1932 - 25. november 2013) var en engelsk fodboldspiller og træner. Han spillede hele sin seniorkarriere i Manchester United.

Referencer 

Fodboldspillere fra England
Fodboldtrænere fra England
Fodboldspillere fra Manchester United F.C.
Alex Stepney

Alexander Cyril "Alex" Stepney (født 18. september 1942 i Mitcham, Surrey) er en tidligere engelsk fodboldspiller.

Karriere 
Stepney prøvede chancen i Fulham, men han ikke slog til, så hans første klub blev Tooting and Mitcham, som spillede helt udenfor det engelske ligasystem. I 1963 blev han hentet af Millwall som amatør, men det tog ikke lang tid før de opdagede hans potentiale, og han blev professionel fodboldspiller bare to måneder efter, at han blev amatør. I 1966 blev han købt af Chelsea, men han blev solgt til Manchester United tre måneder senere til sum af £55,000, hvilket var rekord. Han debuterede d. 17. september 1966 i 1-1-kampen mod Manchester City F.C..

Fodboldspillere fra England
Fodboldspillere fra Manchester United F.C.
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Fodboldspillere fra Millwall F.C.
Fodboldspillere fra Chelsea F.C.
Fodboldspillere fra Altrincham F.C.
Fodboldspillere fra Tooting & Mitcham United F.C.
Ole Balslev

Ole Balslev (født 1935) er en dansk filolog og tidligere rektor.

Han er uddannet filolog og har været lektor i græsk, latin og oldtidskundskab ved Ribe Katedralskole (1967-81), Holstebro Gymnasium, Mulernes Legatskole og ekstern lektor ved Syddansk Universitet og Aarhus Universitet. Balslev var rektor for Holstebro Gymnasium fra 1981 til 1990. Sammen med Christian Gorm Tortzen har han oversat Anacharsis. En antik Rousseau og hans samfundskritik (2005, Museum Tusculanums Forlag, ).

I et interview i Jyllands-Posten stod Balslev i sommeren 2013 frem og fortalte om sit medlemskab af Arne Sejrs private efterretningstjeneste, Firmaets, Analysegruppe i perioden 1956 til 1960. Analysegruppen havde i alt seks medlemmer, og arbejdet bestod hovedsagelig i at gennemlæse Land og Folk, vurdere artiklernes karakter og sammenholde indholdet med data fra aflytningen af DKP-politikeren Alfred Jensen.

Balslev blev rekrutteret til Firmaet, da han som filologistuderende boede på Nordisk Kollegium i København. Balslev var medlem af Hjemmeværnets Akademisk Skytteforening, og da han en dag dukkede op i uniform, blev det bemærket af medbeboeren Poul Antonsen, der senere blev politiker. Antonsen inviterede Balslev til et møde, og Balslev mødte derfor første gang Arne Sejr i dennes lejlighed på Serridslevvej på Østerbro i efteråret 1956. Balslev bekræfter, at finansieringen af Firmaet i hvert fald kom fra Det Konservative Folkeparti og måske fra Venstre (Antonsens parti) og Socialdemokratiet.

Kilder 
 CV hos Museum Tusculanums Forlag 

Filologer fra Danmark
Skolefolk fra Danmark
Antikommunister fra Danmark
Danskere i 1900-tallet
Spioner fra Danmark
Oversættere fra Danmark
Fristet (sæson 1)

Den første sæson af reality tv-serien Fristet - hvor langt vil du gå? blev sendt på TV3 i 2011.
 Land: Tyrkiet
 Vært: Adam Duvå Hall
 Vinder: Joachim Kiilerich Selnæs (300.000 kr.)
 Finalister: Sogol Shahpar (0 kr.) og Irina Babenko (0 kr.)
 Udstemte (Ikke finalister, men deltagere som stadig medvirker i finalen): Kasper Johansen, Andreas Alzate Hviid, Nadia Johansen, Burak Tarhan
 Vindere af mindre beløb: Andreas Roest Ellegaard (20.000 kr.), Daniel Esbersen (10.000 kr.), Marc Dreier (2.550 kr.), Lasse Olsen (25.000+), Nadia Johansen (25.000 kr.), Andreas Alzate Hviid (50.000 kr.) og Nellie Jane Darling (75.000 kr.) 

 Antal afsnit: 48
 Antal deltagere: 22
 Vinderholdet: Sort hold
 Sort holds pulje: 350.000 kr.
 Rødt holds pulje: 333.000 kr.

Deltagerne 

Realityshows fra Danmark
Mörrum

Mörrum er en by i Karlshamns kommun i Blekinge län i Sverige. I 2010 havde byen  3.695 indbyggere. Byen har station på Blekinge kustbana. Mörrum holder byfest hvert år den  11. maj for at fejre premieren for notfiskeriet i Mörrumsån, med marked og karruseller omkring Folkets hus.

Eksterne kilder/henvisninger

Byer i Karlshamns kommun
Albrecht Christopher von Heinen (godsejer)

Albrecht Christopher von Heinen (10. september 1758 på Hollufgård – 26. april 1814 i Odense) var en dansk godsejer og kammerherre.

Han var søn af Caspar Herman von Heinen. Han arvede 1767 Hollufgård og købte 1797 Fraugdegård.

Han blev gift første gang 4. august 1786 i Sankt Michaelis Kirke med Bodil Kristiane de Hofman (1770 i Fredericia - 6. juni 1791), datter af Hans de Hofman. Anden gang ægtede han 1801 Frederikke Louise Dinesen (1770 - 23. august 1833 i Fredericia), datter af Anders Dinesen og Severine Dorothea født Kraft.

Kilder 
 Danmarks Adels Aarbog 1922.

Albrecht Christopher 2
Personer fra Fyn
Godsejere fra Danmark
Kammerherrer fra Danmark
Danskere i 1700-tallet
Danskere i 1800-tallet
Silkeborg-revyen

Silkeborg-revyerne startede på restaurant Valhal (Forsamlingsbygningen) i Vestergade 26, Silkeborg, Jan Schous fødeby, i juni-juli 1974. Her var han instruktør og skuespiller. Revyen blev benævnt "Sommer Cabaret 74". 

Øvrige medvirkende var Bente Eskesen, Birgitte Bruun, Bjarne Jespersen og Steen Mørcholdt´s Trio. Fra 1978 - 1981 flyttede Jan Schou revyen til restaurant La Strada på Torvet, hvor revyen omdøbtes til "Sommer Varieté", da der blev indlagt artistnumre i forestillingerne, en tradition Jan Schou holdt i hævd langt op i 00'erne. 

I "Sommer-Varieté 78" var de medvirkende Kit Eichler (Årets revyfund), Jan Schou, Ole Rasmus, tryllekunstneren Claus Stub, Steen Mørcholdt´s orkester. Scenografi Henning Kurt Lexbo. 
I Jan Schous "Sommer-Varieté 79" på restr. La Strada var de medvirkende Gertie Jung, Jan Schou, Kjeld Høgh, komiker-/artistparret New Witties og Steen Mørcholdt´s orkester. Scenografi Henning Kurt Lexbo. 

Ved "Sommer-Varieté 80", ligeledes på restr. La Strada, Silkeborg, var de medvirkende: Birte Tove, Jan Schou, Lilly Lensfeldt, sangeren Poul Beck, artistparret Hanne Ilkjær og Ole Bünger og Steen Mørcholdt´s orkester. Scenografi Henning Kurt Lexbo. Dette år modtog Jan Schou en "Dirch", indstiftet inden Dirch Passers død og tilegnet årets revyfund.
I 1981, hvor Jan Schou selv debuterede i Cirkusrevyen på Bakken, fortsatte "Sommervarietéerne" på La Strada, uden Jan Schou på scenen, men stadig som instruktør. Dette år medvirkede kvartetten "Hans Mosters Vovse" med Allan Mortensen, Lise-Lotte Norup, Winnie Hedegaard, Ole Rasmus. Artistindslaget var illusionisten Jørgen Samson. Kapelmester var Steen Mørcholdt og scenografen var Henning Kurt Lexbo. 
Efter "Sommer-Varietéårene" blev Jan Schou engageret af direktør Ernst Trillingsgaard til Holstebrorevyen 1982 og 1983.
Senere vendte Jan Schou tilbage til Silkeborg med revyerne "Schou-Tur" på Hotel Scandic, Silkeborg.

Revyer
Revyen
Christian Rantzau (1730-1765)

Christian greve Rantzau (2. december 1730 i Odense – begravet 8. februar 1765 i København) var en dansk stiftamtmand, bror til Frederik Rantzau, Carl Adolph Rantzau og Otto Manderup Rantzau.

Han var søn af Christian lensgreve Rantzau. Han blev kammerherre 1757. 8. september 1760 - 2. marts 1762 var Rantzau stiftamtmand over Viborg Stift og amtmand over Hald Amt. Da han døde før faderen, blev det hans brødre, som overtog grevskabet.

Han blev gift 8. marts 1758 i Christiansborg Slotskirke med Frederikke Lousie Raben (28. oktober 1734 i København - 20. juni 1797 i Odense).

Kilder 
 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 100.
 Danmarks Adels Aarbog 1925.

Stiftamtmænd over Viborg Stift
Amtmænd fra Danmark
Christian 4
Kammerherrer fra Danmark
Grever fra Danmark
Danskere i 1700-tallet
Fremtidskongressen

Fremtidskongressen () er en science fictionroman fra 1971 af Stanisław Lem.

Romanen blev udgivet på dansk i 1985.

Science fiction
Romaner fra Polen
Litteratur i 1971
Alexander Frederik von Møsting

Alexander Frederik von Møsting (20. november 1680 – 6. marts 1737) var en dansk hofembedsmand og stiftamtmand, halvbror til Christian Georg von Møsting og far til Frederik Christian von Møsting.

Møsting var søn af kaptajn i Norge Nicolaus Abraham von Møsting til Rønnovsholm (død 1683) og dennes anden hustru, Kirstine Lunov. Han bestemtes tidligt til den militære løbebane og udnævntes 1701 til sekondløjtnant ved den marinebataljon, der i kejserlig tjeneste samme år marcherede til Italien. 1703 forfremmedes han til premierløjtnant i 3. Regiment til fods, der 1704 stod i Ungarn. Medens tropperne i sommermånederne lå i lejr her, havde Møsting en duel med fyrst Windisch-Graetz' adjudant, der faldt i tvekampen. Sagen fik dog ikke videre følger for Møsting, der allerede året efter udnævntes til kaptajn. 1706 blev han chef for grenaderkompagniet af samme regiment, forfremmedes 1713 til oberst og blev 1715 udnævnt til kongens generaladjudant for infanteriet. Med titel af etatsråd blev han 1720 medlem af Landetatens Generalkommissariat.

1728-30 var Møsting stiftamtmand over Christianssands Stift og amtmand over Nedenæs Amt og Råbyggelagets Amt. 1730 fik han Det hvide Bånd og blev året efter beskikket til hofmester for Christian VI's søster, prinsesse Charlotte Amalie.

19. januar 1714 ægtede han Christine Elisabeth Knuth (2. februar 1675 på Leizen, Mecklenburg - 26. februar 1738 i København), datter af Joachim Friedrich Knuth til Leizen og Christine von Wancken og gift første gang med Knud Juel. I sit andet ægteskab medbragte hun ti børn

Kilder 

 
 Danmarks Adels Aarbog 1966.

Amtmænd fra Norge
Alexander Frederik
Danskere i 1700-tallet
Hofmestre fra Danmark
Riddere af Dannebrog (1671-1808)
Etatsråder fra Danmark
Officerer fra Danmark
Var det mord? (flertydig)

Var det mord? er den danske titel på romanen "Sparkling Cyanide" af Agatha Christie
 Var det mord? (dansk roman)- en roman af Kirsten Holst
Christian Georg von Møsting

Christian Georg von Møsting (1668 (døbt 30. marts i Trygstad, Smålenene) – 31. juli 1720) var en dansk-norsk officer, halvbroder til Alexander Frederik von Møsting.

Møsting var søn af kaptajn i Norge Nicolaus Abraham von Møsting til Rønnovsholm (død 1683) og dennes første hustru. Hans moder, Juliane Cathrine Lange, var af slægten med en rose i våbenet. Han blev 1688 premierløjtnant ved Schacks Infanteriregiment, 1692 forsat til Puttkamers Regiment, der samme år sendtes til Ungarn i kejserligt sold. Her blev Møsting 1698 kaptajn, efter hjemkomsten 1699 major ved Bergenhusiske Regiment, 1700 oberstløjtnant ved Rodsteens nyhvervede dragonregiment. Med dette fulgte han til Sachsen og siden til Italien, hvor de danske hjælpetroppers chef Christian Gyldenløve benyttede ham til forhandlinger med regeringen i Wien og omtaler ham som "en af de bedste Officerer ved samtlige Tropper". Ved omordningen 1703 kom han til korpsets 1. Infanteriregiment, men blev året efter kaldt hjem og udnævnt til oberst for Aarhus Stifts Infanteriregiment, som han beholdt til sin død, 31. juli 1720. Møsting, der 1711 forfremmedes til generalmajor, og hans nationalregiment deltog med ære i belejringen af Stralsund samme år og særlig i slaget ved Gadebusch 1712. Senere ledede Møsting på dansk side underhandlingerne om den svenske hærs overgivelse og var medundertegner af kapitulationen ved Oldenswort 1713. Også i krigen i Norge 1716-17 kom Møsting til at tage del med den ene af sit regiments bataljoner. Senere var han en tid overkommandant i Glückstadt.

Møstings hustru var ligesom hans moder en dame af gammel dansk adel, nemlig Cathrine Marie Juel (1668-1712), søster til generalerne Gregers og Christian Juel. Han arvede efter sin mødrene slægt Rønnovsholm og Fuglsig, fik med sin hustru part i Vrejlev Kloster og ejede desuden en kort tid Børglum Kloster, alle i Vendsyssel. Skrumsager i Ribeegnen fik han testamenteret af en slægtning på mødrene side.

Kilder 
 

Generalmajorer fra Danmark
Personer i Den Store Nordiske Krig fra Danmark-Norge
Nordmænd i 1600-tallet
Nordmænd i 1700-tallet
Godsejere fra Danmark
Christian Georg
Kamhjul

Et kamhjul er den tekniske betegnelse for et tandhjul, der er forarbejdet i træ eller forsynet med løse trætænder (kamme). Konstruktionen forekommer især i ældre maskiner i træindustrien og gamle vindmøller og vandmøller. I hatten på en hollandsk mølle er krondrevet et kamhjul, som er i indgreb med hathjulet. Krondrevet er forbundet til møllens hovedaksel. Denne betegnes i Sønderjylland som kongevellen, og er forbundet til et andet typisk kamhjul, stjernehjulet, som er en af de væsentligste teknologiske nyskabelser, der opstod samtidig med den hollandske vindmølle.

Stjernehjulet er et stort kamhjul, der er fastgjort til en stående aksel, som er parallel med det hjul eller drev, det er i indgreb med. Det blev forbundet med møllens øvrige vitale dele, bl.a. de drev, der trækker en eller flere kværne. Et drev er i denne forbindelse den tekniske betegnelse for de stokke eller mindre tandhjul, der trækkes af et større hjul. Forskellen i diameter på stjernehjulet og kværnenes mindre stokkedrev øgede kværnenes hastighed betragteligt i forhold til tidligere.
Er kamhjulet i indgreb med et vinkelretstående hjul eller drev, kaldes dette kronhjulet eller krondrevet. Kamhjul, der er i indgreb har oftest et antal tænder, som modsvarer et primtal for at mindske slitagen på kammene.

Noter

Litteratur 
 Lebech-Sørensen, Anne Marie: Vindmøller og vandmøller i Danmark, bd. 1 - 4, Forlaget SKIB, 2001-2009

Eksterne links 
 Nordjyllands historiske Museum ; Møllehistorisk samling
Mølleordbog

Energioverførsel
Klassisk mekanik
Møller
Salmonsens
Roterende maskiner
Tandhjul
Gregers Juel

Gregers Juel (født 26. januar 1667 i Viborg, død 26. december 1731) var en dansk officer og godsejer, bror til Christian Juel og var fader til Margrethe Hedevig og Peder Juel.

Militær karriere 
Han var søn af oberst Peder Juel til Vrejlev Kloster og Helvig Krabbe. Han blev 1688 fændrik i Marineregimentet og steg i løbet af et par år til kaptajn. 1696 kom han til Fodgarden, blev 1700 oberstløjtnant ved dragonerne i Norge, 1701 oberst og chef for Hertugen af Glücksborgs forrige dragonregiment og gik med dette til Italien i kejserlig tjeneste. Allerede 1703 blev dog regimentet indlemmet i et andet, og Juel vendte hjem. Efter helsingborgslaget 1710 blev han sendt til Skåne og blev samme år generalmajor til hest. De påfølgende år var han med i Nordtyskland, men muligvis som følge af den mistillid, kongen nærede til hans politiske stade ligesom til broderen Christians, blev han 1716 forbigået ved udnævnelsen til generalløjtnant og tog krænket herover sin afsked. Først mange år efter blev han atter taget til nåde, idet Frederik IV 1730 gjorde ham til generalløjtnant og Christian VI samme år til Hvid Ridder.

Godsejer 
Gregers Juel havde 8. april 1701 ægtet Vibeke Juel (1672-1735), datter af hans frænde, den berømte Niels Juel, efter hvem hun havde arvet Eriksholm ved Holbæk. Desuden medbragte hun fra sit første ægteskab med admiral Christian Bielke Basnæs ved Skælskør. Denne sidste gård solgte Gregers Juel, hvorimod han købte en del store gårde i Holbækegnen: Holbæk Slots Ladegård, Trudsholm, Aastrup og Kongsdal og omtales som en rig mand.

Skoleherre 
Som nærmeste slægtning af stifterne blev han 1731 beskikket til skoleherre for Herlufsholm, som ved hans forgængeres forsømmelighed var i en ynkelig forfatning. Juel tog med iver og kraft fat på at ophjælpe denne og gav både for økonomien og for undervisningen en række bestemmelser, der "syntes at love Skolen en virksom, selvtænkende og for dens bedste aarvaagen Patron", da han pludselig døde 26. december 1731.

Kilder 
 
 Melchior, Herlufsholm.

Gregers
Riddere af Dannebrog (1671-1808)
Generalløjtnanter fra Danmark
Godsejere fra Danmark
Kavaleriofficerer fra Danmark
Danskere i 1600-tallet
Danskere i 1700-tallet
Personer fra Viborg
Personer i Den Store Nordiske Krig fra Danmark-Norge
Hällaryd

Hällaryd er en by (tätort) i Karlshamns kommun i Blekinge län i Sverige med  indbyggere. I 2010 havde byen 546 indbyggere. Byen ligger mellem Karlshamn og Ronneby.

Referencer 

Byer i Karlshamns kommun
David Halberstadt

David Moses Halberstadt (22. juli 1819 i København – 5. juni 1874 sammesteds) var en dansk grosserer.

Han var søn af købmand Moses Gottschalk Halberstadt (1792-1872) og Bolette Bella Davidsen (1790-1863). Efter at have været i handelslære først i Randers og senere i København tog han 1843 borgerskab som grosserer på sidstnævnte sted og associerede sig få måneder efter med Ferdinand Philip under navnet David Halberstadt & Co. Halberstadt var en energisk, arbejdsom og kundskabsrig købmand med en klar og hurtig opfattelsesevne, og hans firmas forretninger antog meget kort efter dets stiftelse et stort omfang. Fra begyndelsen beskæftigede det sig væsentligst med kornforretning, men efterhånden optog det mange andre virksomheder. I de senere år drev det navnlig produktforretning (skind og uld) og var i denne branche det største handelshus i Skandinavien. 1857 købte firmaet en ejendom på Christianshavn, på hvilken det anlagde en dampmølle, som det drev i en årrække, og som senere overgik til et interessentskab og 1874 til aktieselskabet De forenede Dampmøller. Halberstadt var medlem af Grosserer-Societetets komité (1857-74) og af Sø- og Handelsretten (1873-74). Han var en tid medlem af direktionen for Kjøbenhavns private Laanebank, ligesom han deltog i bestyrelsen af flere aktieselskaber.
På forskellig måde viste han interesse for den jødiske menighed i København, som han tilhørte.

Han blev gift 14. december 1851 i Synagogen med Sophie Meyer (5. maj 1831 i København - 23. december 1916 i Toulouse, gift 2. gang med dr. med. Jean Marie Adolphe Marcet), datter af grosserer Abraham Meyer (1795-1865) og Betty von Halle (1801-1863).

Han er begravet på Mosaisk Nordre Begravelsesplads.

Kilder 

 
 Illustreret Tidende, XV, 420.

Grosserere fra Danmark
Medlemmer af Sø- og Handelsretten
Personer fra København
Jøder fra Danmark
Danskere i 1800-tallet
Bankdirektører fra Danmark